ແຟຊັ່ນທີ່​​ໃຊ້ເທັກໂນໂລຈີ ຊ່ວຍປະ​ດິດ ​ສະ​ແດງໃຫ້​ເຫັນ​ເຖິງການ​ປ່ຽນ​ແປງ ວິ​ທີທີ່​​ເຮົາ​ນຸ່ງ​ຖື ແລະ​ດຳ​ລົງ​ຊີ​ວິດ
ນັກສິລະປິນບາງຄົນໄດ້ໃຊ້ສິ່ງຫລ້າສຸດໃນການພິມ 3 ມິຕິ - ປະ​ດິດວັດຖຸທີ່​ຈັບ​ຕ້ອງ​ໄດ້ຈາກຕົວແບບໃນທາງດິຈິຕອນ - ເພື່ອປະ​ດິດເຄື່ອງນຸ່ງ, ເກີບ ແລະເຄື່ອງ​ໃຊ້ສອຍເສີມ.
ດັ່ງທີ່ພວກເຮົາຮູ້ໄດ້ຮູ້ກັນແລ້ວ ເທັກໂນໂລຈີທີ່ທັນສະໄໝສາມາດປ່ຽນໃບໜ້າຂອງຂະແໜງການແຟຊັ່ນໄດ້ Julie Taboh ນັກຂ່າວວີໂອເອມີລາຍງານກ່ຽວກັບເລື້ອງນີ້ເພີ້ມອີກ ຊຶ່ງບົວສະຫວັນ ຈະນຳມາສະເໜີທ່ານອັນດັບຕໍ່ໄປ ເກີດມາໂດຍບໍ່ມີແຂນທ່ອນລຸ່ມ ກ້ຳຊ້າຍຂອງນາງ, ນາງແບບແຄລລີ ນັອກ (Kelly Knox) ເລືອກທີ່ຈະບໍ່ໃຊ້ແຂນທຽມເພື່ອຊ່ວຍເຫຼືອຕົນເອງ, ແຕ່ກັບໃຊ້ມັນເປັນອຸປະກອນເສີມສໍາລັບການສະແດງທ່າທາງຂອງຕົນອອກໃຫ້ຄົນໄດ້ເບິ່ງ ໄດ້ຊົມ ແຂນທຽມອະຄິລິກອັນນີ້ ຖືກອອກແບບມາໃຫ້ເໝາະສໍາລັບນາງ ໂດຍນັກສິລະປະກຳ ໂຊຟີ ເດິ ໂອລິເບີເຣຍ ບາຣາຕາ (Sophie de Oliveira Barata) ໃຫ້ເປັນເຄື່ອງເອ້ເຄື່ອງປະດັບ ທ່ານນາງອີວາ ທອນຕັນ (Eva Thornton) ເປັນຜູ້ຊ່ວຍດ້ານການວາງສະແດງພິພິດທະພັນ ຢູ່ຫໍພິພິດທະພັນສິລະປະກຳທອບແມນ (Taubman) ໃນ ເມືອງໂຣນົກ (Roanoke), ລັດເວີຈີເນຍ ທ່ານນາງໄດ້ໂອ້ລົມກັບວີໂອເອ ຜ່ານທາງ Skype ວ່າ: "ນາງເຮັດວຽກກັບເພື່ອນຮ່ວມງານ ແລະນັກວິທະຍາສາດ ແລະນັກເຮັດແຂນຂາທຽມກ່ຽວກັບວິທີທີ່ວ່າ ຄົນຈະສະແດງທ່າທາງຢ່າງມີສິລະປະໂດຍຜ່ານການໃຊ້ ເຄື່ອງປະດັບທີ່ໃຊ້ໃນການເຄື່ອນໄຫວຂອງເຂົາເຈົ້າໄດ້ຄືແນວໃດ " ແຂນທຽມເປັນພຽງຕົວຢ່າງນຶ່ງຂອງເຄື່ອງແຟຊັ່ນ ຊັ້ນສູງ ແລະເຄື່ອງໃຊ້ສອຍເສີມທີ່ສ້າງຂຶ້ນໂດຍເທັກໂນໂລຈີທັນສະໄໝທີ່ວາງສະແດງຢູ່ຫໍພິພິທະພັນສິລະປະອັນປານີດທີ່ຫໍພິພິທະພັນສິລະປະກຳທອບແມນ, ໃນເມືອງໂຣນົກ, ລັດເວີຈີເນຍ ພວກມັນໄດ້ນຳເອົາຂໍ້ຄິດເຫັນບາງຢ່າງມາສະເຫນີໃຫ້ຄົນເຂົ້າໃຈກ່ຽວກັບວ່າ ເທັກໂນໂລຈີອາດຈະຫັນປ່ຽນໄປຄືແນວໃດໃນອະນາຄົດ ຕົວຢ່າງເຊັ່ນ: ຫນ້າກາກທອງເຫລືອງທີ່ສ້າງໂດຍນັກສິລະປະກຳ ອີວາ ໂນແວັກ (Ewa Nowak), ຖືກອອກແບບມາເພື່ອລວງຕາເທັກໂນໂລຈີໃນການຈື່ ໃບຫນ້າໄດ້ ທ່ານນາງທອນຕັນທີ່ຫໍພິພິທະພັນສິລະປະທອບແມນກາວຜ່ານທາງ SKYPE ອີກວ່າ: "ມັນຊ່ວຍໃຫ້ເຮັດໃຫ້ການຈື່ໜ້າຂອງມະນຸດຕໍ່ມະນຸດໄດ້ງ່າຍຫລາຍ ແຕ່ ຂັດ ຂວາງໂປຣແກຣມປັນຍາປະດິດ ຫລື AI ບໍ່ໃຫ້ຈົດຈຳໜ້າໄດ້ " ນັກສິລະປິນບາງຄົນໄດ້ໃຊ້ສິ່ງຫລ້າສຸດໃນການພິມ 3 ມິຕິ - ປະດິດວັດຖຸທີ່ຈັບຕ້ອງໄດ້ຈາກຕົວແບບໃນທາງດິຈິຕອນ - ເພື່ອປະດິດເຄື່ອງນຸ່ງ, ເກີບ ແລະເຄື່ອງໃຊ້ສອຍເສີມ ແລະໃນຂະນະທີ່ການເຮັດແຟຊັນແມ່ນໄດ້ຮັບອິດທິພົນຈາກເຈົ້າແມ່ນທໍາມະຊາດມາເປັນເວລາດົນນານນັ້ນ, ນັກສິລະປິນເຫຼົ່ານີ້ໄດ້ເອົາມັນມາປັບປຸງຂຶ້ນໄປສູ່ລະດັບໃຫມ່ ຊຸດແຕ່ງກາຍທີ່ເຮັດມາຈາກກຸ່ມໃຍເຊື້ອຣາ (ສ່ວນທີ່ຈະເລີນເຕີບໂຕຂອງເຊື້ອ ເຫັດ), ແລະຊຸດແຕ່ງກາຍທີ່ເຮັດຈາກສະຫລ່າຍທະເລ (ສິ່ງມີຊີວິດທີ່ເປັນມິດກັບ ສິ່ງແວດລ້ອມ) ຫລຽນເຫລື້ອມຫຍິບຍັບແວວວາວທີ່ຜະລິດຈາກເຊລູໂລສຂອງ ຕົ້ນໄມ້ ແທນທີ່ຈະຈາກຢາງພາດສະຕິກທີ່ອີງໃສ່ນ້ໍາມັນ ແລະເສື້ອຄຸມໄຫລ່ ເຮັດຈາກປີກທີ່ເອົາມາຈາກດອກປີກໄກ່ທີ່ໝູນໃຊ້ຄືນ… ທ່ານນາງທອນຕັນກ່າວຜ່ານທາງ SKYPE ອີກວ່າ: “ຂ້າພະເຈົ້າຫວັງວ່າຄົນຈະຄິດຢ່າງຖີ່ຖ້ວນຂຶ້ນກວ່າເກົ່າກ່ຽວກັບວິທີຜະລິດຕະພັນແຟຊັ່ນຖືກຜະລິດອອກມາ ໃຫ້ຮູ້ວ່າພວກເຮົາສາມາດເຮັດວຽກກັບການພິມແບບ 3 ມິຕິ ຫຼືວັດຖຸທາງຊີວະພາບແນວໃດໄດ້ເພື່ອໃຫ້ມີຄວາມຮັບຜິດຊອບ ຫຼາຍຂຶ້ນ ” ມັນເປັນແນວຄວາມຄິດທີ່ນັກສິລະປິນຫວັງວ່າຄົນຈະເອົາໃຈໃສ່ຕໍ່ເລື້ອງນີ້ແທ້ໆ